GECAD (ընկերություն)

GECAD, ռումինական ծրագրային ապահովման արտադրությամբ զբաղվող տեղեկատվական տեխնոլոգիաների (ՏՏ, IT) ընկերություն։ Հիմնադրվել է 1992 թվականին Ռադու Գեորգեսկուի կողմից։ Ընկերությունն իր մեջ ընդգրկում է մի քանի ձեռնարկություններ. Gecad Technologies/Axigen (e-mail), Gecad Net (համակարգչային անվտանգության ծառայություններ), Gecad ePayment և Avangate (էլեկտրոնային կոմերցիա) և Gecad Software (ծրագրեր բիզնեսի համար)


== Համառոտ պատմություն ==
Ընկերության անունը բաղկացած է հիմնադրի անվան առաջին երկու` GE տառերից և CAD հապավումից, որը Computer Aided Design-ի սկզբնատառերն է (անգլ.` «Նախագծում համակարգչի օգնությամբ»), քանի որ GECAD-ն առաջին տարիներին հենց այդպիսի համակարգեր է մշակել։ Ժամանակի ընթացքում ընկերության գործունեության ոլորտը տեղափոխվեց համակարգչային անվտանգություն, օրինակ, 1994 թվականին ընկերությունը մշակեց RAV (Վստահելի հակավիրուսային) հակավիրուսը։ 2003 թվականի հունիսի 10-ին Microsoft-ը ձեռք բերեց տեխնոլոգիան այն բանից հետո, երբ ամբողջ աշխարհում RAV-ից օգտվողների թիվը գերազանցեց 10 միլիոնը։
Նախկինում GECAD Software կոչվող ընկերությունը 2004 թվականին, վերաբրենդավորումից հետո, ստացավ GECAD Group անվանումը, իսկ նախկին անունը մնացել է դուստր ձեռնարկությունում։ Ներկայումս GECAD Group-ը զբաղվում է հիմնականում տեղեկատվական տեխնոլոգիաների ընկերություններում ներդրումներով, որոնք ունեն մեծ ներուժ և ծրագրային շուկաներում նոր գաղափարներ ապահովելու հնարավորություններ (անվտանգության ծրագրային ապահովում, ամպային տեխնոլոգիաներ, էլեկտրոնային առևտուր, կրիպտոարժույթ և վճարային համակարգեր)։ Այսպիսով, 2005 թվականին ընկերությունը միջոցներ է ներդրել Avangate վճարային համակարգի զարգացման համար։
Ընկերության շրջանառությունը 2008 թվականին կազմել է 7,2 մլն եվրո, կորուստները` 1,8 մլն եվրո։


== Կազմի մեջ մտնող ձեռնարկություններ ==
Gecad Software — առաջին ընկերությունն է, որը 1994 թվականին մշակել և գործարկել է RAV Antivirus հակավիրուսային ծրագիրը։ 2003 թվականին այն ձեռք է բերվել Microsoft-ի կողմից.
Gecad ePayment — էլեկտրոնային առևտրի ծրագիր է, առաջատարը Ռումինիայի առցանց վճարային համակարգերի մեջ. 2008 թվականին շրջանառությունը կազմել է 1,05 մլն եվրո, վնասները` մոտ 900 հազար եվրո. Շուկայում հիմնական մրցակիցը DotCommerce-ն է.
Gecad Net — Trend Micro-ի բացառիկ ռումինական դիստրիբյուտորն է, որը Kaspersky-ի և IBM/ISS-ի գործընկերն է։ Հանդիսանում է Sentinet ՏՏ անվտանգության խնդիրների լուծման ծրագրային ապահովման մշակողը, որը վերահսկում է հաճախորդների ընկերությունների ենթակառուցվածքը, զարգացնում է ապարատային և ծրագրային ապահովման մշակումը, և զգուշացնում է ՏՏ բաժնին ընկերության վտանգավոր իրավիճակների մասին։ Թողարկում է տարբեր պարամետրերով վերահսկման հաշվետվություններ։ 2007 ֆինանսական տարում ավարտվեց 5.5 մլն եվրոյի շրջանառությունը.
Gecad Technologies/Axigen — 2001 թվականին հիմնադրված ընկերություն է։ Զբաղվում է նոր տեխնոլոգիաների ոլորտում հետազոտություններով, նախագծերի կառավարմամբ և ծրագրային ապահովման զարգացմամբ։ Սկզբում զբաղվում էր հակավիրուսային ծրագրային ապահովմամբ, իսկ հետագայում սկսեց առաջ մղել Ռումինիայում առաջին էլեկտրոնային փոստի լուծումը Axigen ապրանքանիշի անվան տակ.
Avangate — 2005 թվականի սեպտեմբերին հիմնադրված ընկերություն է։ Gecad ePayment միջազգային համագործակցության նախկին բաժինն է. 2011 թվականի հուլիսի դրությամբ 84 աշխատակից կար։


== Ծանոթագրություններ ==


== Արտաքին հղումներ ==
Պաշտոնական կայք (անգլ.)